ПРОЕКТ НА
Наредба за изменение и допълнение на Наредба № 3 за определянето  и администрирането на местните  такси и цени на  услуги на територията на община Цар Калоян:

§ 1. В ГЛАВА III  „ЦЕНИ  НА  НЕУРЕДЕНИ СЪС ЗАКОН УСЛУГИ, ОКАЗВАНИ ИЛИ ПРЕДОСТАВЯНИ ОТ ОБЩИНАТА НА ФИЗИЧЕСКИ И ЮРИДИЧЕСКИ ЛИЦА“, се създава чл. 41б, със следното съдържание:
 	„Чл. 41б. (1) Таксата за индивидуално обслужване с метален контейнер за строителни отпадъци - за населени места на територията на общината до регионалното депо или други инсталации и съоръжения за обезвреждането им, се определя както следва:  
· За гр. Цар Калоян-150 евро за контейнер;
· [bookmark: _GoBack]За с. Езерче- 120 евро за контейнер;
· За с. Костанденец- 180 евро за контейнер.
Цената на услугата включва- доставка на метален контейнер, превоз до регионалното депо или други инсталации и съоръжения за обезвреждането им и таксата за депониране. 
     1. Строителни отпадъци от ремонтна дейност, образувани от домакинства се събират след предварителна заявка от собственика или ползвателя на имот след заплащане на цена за услуга, по Заявката по образец утвърден от кмета на община и включваща информация за необходим брой на контейнери за извозване, място и приблизителен период за разполагане на контейнера. 
     2. Цените за обслужване с метален контейнер за строителни отпадъци за всяко населено място на територията на общината са с включен престой до 5 дни. След изтичането на петдневния престой, таксата е 15,00 лв./ 7,67 € за всеки следващ ден.”
ЗАКЛЮЧИТЕЛНА РАЗПОРЕДБА
§ 2. Наредбата за изменение и допълнение на Наредба № 3 за определянето  и администрирането на местните  такси и цени на  услуги на територията на община Цар Калоян, влиза в сила от деня на влизане в сила на решението на Общински съвет- Цар Калоян.

